เพิ่มความแข็งแรงหน้าท้องส่วนล่าง ลดปริมาณไขมันในร่างกาย
Rectus abdominis (กล้ามเนื้อซิกแพ็ก) เป็นกล้ามเนื้อที่ทอดตัวตั้งแต่ส่วนล่างของหน้าอกยาวไปถึงเชิงกราน โดยหลายการออกกำลังกายมักเน้นในส่วนบนและส่วนกลาง อย่างเช่น sit-up และ crunches เพื่อให้แข็งแรง หากต้องการให้แข็งแรงเพียงพอจนเกิดรูปตัววี วิธีที่ดีที่สุดคือควรออกกำลังให้ถึงกล้ามเนื้อส่วนล่างด้วยอย่างเป็นประจำ โดยการออกกำลังเน้นหน้าท้องส่วนล่างนั้นจะช่วยเพิ่มความแข็งแรงทั้งบริเวณนั้นและเพิ่มความแข็งแรงของกล้ามเนื้อแกนกลางของร่างกายรวมถึงลดความเสี่ยงที่จะเกิดอาการปวดหลังด้วย โดยการออกกำลังหน้าท้องส่วนล่างที่จะช่วยให้มีร่องตัววีนั้นมีดังต่อไปนี้. แม้ร่างกายและแข็งแรงมากแค่ไหน แต่กล้ามเนื้อหน้าท้องจะมองไม่เห็นหากมีไขมันปกคลุมอยู่ ซึ่งมักพบในนักยกน้ำหนัก ซึ่งมีกล้ามเนื้อแกนกลางลำตัวที่แข็งแรงมากแต่ยังพบว่ามีไขมันสะสมอยู่ เนื่องจากมีไขมันในร่างกายอยู่มาก หากคุณมีไขมันบริเวณหน้าท้องอยู่ การลดปริมาณไขมันในร่างกายนั้นเป็นสิ่งจำเป็นอย่างมากหากต้องการให้มีกล้ามหน้าท้องเป็นรูปตัววี และอีกวิธีที่ดีที่สุดวิธีหนึ่งคือเลือกรับประทานอาหารที่ช่วยลดน้ำหนัก โดยการรับประทานอาหารให้น้อยกว่าพลังงานที่ต้องใช้ต่อวันเล็กน้อย โดยต้องได้รับสารอาหารครบถ้วนตามที่ร่างกายต้องการ จะทำให้น้ำหนักลดอย่างมีสุขภาพดีและทำได้สม่ำเสมอ  มีสูตรอาหารสำหรับลดน้ำหนักอยู่มากมาย ซึ่งหาได้จากอินเตอร์เน็ตแล้วพิมพ์ใส่กระดาษออกมา โดยบางแหล่งก็น่าเชื่อถือและดีต่อสุขภาพ ส่วนบางแหล่งก็อาจจะทำขึ้นมาแบบงูๆ ปลาๆ และไม่สามารถนำมาใช้ได้จริง โดยส่วนมากของอาหารลดน้ำหนักที่ดีจะต้องมีตามคำแนะนำดังต่อไปนี้: รับประทานอาหารน้ำตาลน้อย ไขมันต่ำ โดยตัดของหวานทั้งหลายออกไป แต่อาจยอมให้รับประทานได้บ้างเล็กน้อย รับประทานเนื้อไม่ติดมัน โปรตีนสูง อกไก่ก็นับเป็นตัวเลือกที่ดีเช่นเดียวกับอาหารจำพวกปลาและเนื้อส้วนทั้งหลายที่ไม่ใช่เนื้อแดง หรืออาจจะเป็น นมไขมันต่ำ ถั่ว เมล็ดธัญพืชก็เป็นตัวเลือกที่ดี รับประทานผักผลไม้สด เพราะมีคุณค่าทางอาหารสูง แคลอรี่ต่ำ ซึ่งเป็นสิ่งจำเป็นต่อการดูแลสุขภาพร่างกาย รับประทานคาร์โบไฮเดรตในปริมาณที่เหมาะสม หากเลือกได้ให้เลือกคาร์โบไฮเดรตชนิดดี เน้นเลือกขนมปังโฮลวีตและผลิตภัณฑ์จากแป้งที่มีคุณค่าทางอาหารสูง   การลดน้ำหนักไม่ควรปล่อยให้หิวโหยหรืออด ทุกคนต้องการรับประทานเพื่อการดำรงชีวิตในแต่ละวัน การอดอาหารจะทำให้รู้สึกเหนื่อยล้าและกระวนกระวายรวมถึงไม่กระปี้กระเปร่า ทำให้ไม่เกิดการสร้างกล้ามเนื้อจากการออกกำลังกาย หนำซ้ำกล้ามเนื้อยังหายไปทำให้ยากต่อการมีแนวหน้าท้องรูปตัววี และในกรณีที่รุนแรง อาจเป็นอันตรายต่อสุขภาพได้อีกด้วย การดื่มน้ำเป็นสิ่งที่แนะนำกันมานมนานว่ามีส่วนช่วยในการลดน้ำหนัก ที่สำคัญกว่านั้นคือช่วยในการทำงานของระบบต่างๆ ในร่างกาย และเมื่อใดก็ตามที่คุณ (ตั้งใจว่า) จะเริ่มออกกำลังกายแบบคาร์ดิโอให้รู้ไว้ว่าการออกกำลังชนิดนี้จะทำให้สูญเสียน้ำมากกว่าเหงื่อที่ออกตามปกติ เพราะฉะนั้นจะต้องคงความกระปี้กระเปร่า ความมุ่งมั่น และร่างกายที่พร้อมเอาไว้ให้ได้ ซึ่งโดยส่วนมากแล้วแนะนำให้ดื่มน้ำแก้วละ 225 มิลลิลิตร อย่างน้อย 8 แก้วต่อวัน มีงานวิจัยหลายฉบับกล่าวไว้ว่าการออกกำลังกายแบบคาร์ดิโอเมื่อเทียบกับการออกกำลังกายโดยมีแรงต้าน (เพิ่มความแข็งแรง) แล้วได้เปรียบกว่าในเรื่องการลดน้ำหนักก็จริง  แต่อย่างไรก็ตามมีผู้ที่อยู่ในวงการการออกกำลังกายหลายท่านยืนยันว่าควรรวมการออกกำลังกายโดยมีแรงต้านเข้ากับการออกกำลังกายแบบคาร์ดิโอด้วย เนื่องจากการคาร์ดิโอเพียงอย่างเดียวจะช่วยเผาผลาญไขมัน แต่การสร้างกล้ามเนื้อจะมาจากการออกกำลังกายโดยมีแรงต้าน ซึ่งมีผลช่วยให้เพิ่มอัตราการเผาผลาญขั้นพื้นฐานต่อวันให้ดียิ่งขึ้น หากคุณต้องการจะลดน้ำหนักเพียงอย่างเดียวโดยที่ไม่ออกกำลังแบบมีแรงต้านเลย รูปร่างก็จะดีขึ้นนะ แต่จากทฤษฎีแล้วน้ำหนักที่ลงไปก็จะเป็นกล้ามเนื้อที่หายไปด้วย แทนที่จะลดไขมันได้อย่างเต็มที่ หากคุณกำลังหันมาออกกำลังกายโดยมีแรงต้าน เพื่อให้สุขภาพที่ดีควรจะออกให้สมดุลกันระหว่างการยกน้ำหนักเพิ่มและออกโดยใช้แรงต้านจากร่างกายตนเองให้เหมาะสม ค่อยๆ เพิ่มไปอย่างช้าๆ อย่าใจร้อนรีบออกแบบหนักๆ เนื่องจากจะทำให้เสี่ยงต่อการบาดเจ็บรุนแรงได้ หนึ่งในวิธีที่ได้ผลที่สุดในการลดไขมันโดยที่ไม่ต้องไดเอทอย่างบ้าคลั่งหรือใช้เวลามากๆ ไปกับการออกกำลังกาย ซึ่งอาจเป็นเรื่องยากสำหรับตารางชีวิตอันอัดแน่นของคุณ โดยลองหาโอกาสเพิ่มการทำกิจกรรมระหว่างวันขึ้นทุกวัน พยายามขยับร่างกายให้ได้มากที่สุดตลอดวันเพื่อช่วยเพิ่มอัตราการเผาผลาญ ทำเท่าที่เหมาะสม ก็จะช่วยลดน้ำหนักได้เช่นเดียวกัน  โดยอาจลองเพิ่มกิจกรรมระหว่างวันในทุกๆ วันด้วยวิธีต่อไปนี้:  การเดินทางในแต่ละวัน. จากการขับรถไปทำงาน ลองเปลี่ยนเป็นเดิน วิ่ง หรือขี่จักรยาน หรือหากไม่สะดวกให้เลือกเดินทางด้วยรถโดยสารแทนการขับรถส่วนตัว เนื่องจากทำให้ต้องเดินไปขึ้นที่ป้ายรถประจำทาง ระหว่างทำงาน. หากงานของคุณจำเป็นจะต้องนั่งตะทำงานทั้งวัน ให้หาโอกาสลุกจากเก้าอี้โดยลงทุนซื้อโต๊ะทำงานแบบยืนทำงานหรือโต๊ะทำงานที่เป็นลู่วิ่งด้วยในตัว หรือสร้างนวัตกรรมใหม่โดยวางคอมพิวเตอร์บนกล่องหนึ่งถึงสองใบให้คอมพิวเตอร์อยู่สูงขึ้นแล้วยืนทำงาน การปรับเปลี่ยนกิจวัตรประจำวันหน้าโต๊ะทำงานทั้งหลายนี้เป็นวิธีที่ดีในการป้องกันการปวดหลัง  กิจกรรมพักผ่อนหย่อนใจในบ้าน. เปลี่ยนจากการนั่งหน้าโทรทัศน์ที่บ้าน เป็นการเปลี่ยนไปเล่นเครื่องวิ่งวงรีหรืออกกำลังกายอื่นๆ (เช่นกระโดดตบ หรือ lunges) ที่พื้นแทน เพราะกรุงโรมไม่ได้สร้างเสร็จเพียงชั่วข้ามคืน
ออกเน้นหน้าท้องส่วนล่างด้วยการออกกำลังกายหลายๆ แบบ. รับประทานอาหารที่ไขมันน้อย และอาหารเพื่อสุขภาพ. ดื่มน้ำมากๆ. ออกกำลังกายโดยมีแรงต้าน. เพิ่มการทำกิจกรรมระหว่างวันให้มากขึ้น. ทำอย่างสม่ำเสมอและอดทน.
https://www.wikihow.com/Get-a-V-Cut https://www.wikihow.com/Get-a-V-Cut
Strengthening Lower Abs Cutting Body Fat